சும்மா

சும்மா ரவி (சுவிஸ்) ஒவ்வொரு அழிவின்போதும் அவர்கள் ! நாலு வார்த்தைகளுடனும் ! கையில் ஒரு கொப்பியுடனும் வந்து போகிறார்கள். ! சாவை நினைத்து அழுகிறது மனம். ! என்னுள் ஏதோவோர் குற்றவுணர்வை ! புதைத்துவிட்டேனும் தம்மைச் சாதிக்க ! பயிற்சி எடுக்கிறது அவர்களின் வார்த்தைகள். ! ஓயாது சலிப்பின்றி ! துயர் பாடும் பாட்டுக்களும் ! நகங்களை எடுத்து வாள்களாய்ச் சுழற்றிக் ! காட்டும் வித்தைகளுமாய் ! அறையைக் காட்சிகள் வியாபிக்கின்றன. ! உடல் சறுகச் சறுக ! சீர்செய்து ! மீண்டும் மீண்டும் இருக்கையைப் பேணுகிறேன். ! தொலைக்காட்சி தொடர்ந்தும் ! காட்சிகளைச் செய்து ! தள்ளிக்கொண்டிருக்கிறது. ! கலாச்சாரம் பற்றி கவலைப்பட்டபடி ! தொப்புள்வெளி விரிய ஆடும் கதாநாயகியின் இடுப்பில் ! காணாமல் போய்விடுகிறேன். ! நேரம் வேகவேகமாய் நகர்ந்து முடிக்கிறது. ! ஒவ்வொரு பிறந்தநாள் கொண்டாட்டங்களின்போதும் ! மெல்லத் தொடங்குகிறது உரையாடல். ! சினிமா அரசியல் என தொடர ! சொற்களின் சேர்க்கைளிலும் மோதல்களிலும் ! வைன் கிளாஸ் மெல்ல மெல்ல ! காலியாகிக் கொண்டிருக்கிறது. ! வார்த்தைகளின் கனத்தை அழிப்பதில் ! வைன்போதையைவிட ஏதோவொன்று ! முந்திக்கொள்கிறது. ! பட்டியலை சரிபார்த்து ! வழமையான சிரிப்புகளைச் செய்து நாம் ! கலைந்து கொள்கிறோம். ! பனிக்காலமிது. ! பனித்திரள் தன்னழகை வெண்ணிறகில் ! விரிக்கிறது வியாபகமாய். ! இயந்திரக் காட்டினுள் வேலை என்னைத் ! தின்று தின்று துப்புகிறது. ! கிடைக்கும் ஓய்வினில் இந்த இயற்கை தன்னும் ! சம்பந்தமற்றுப் போகிறது எனக்கு. ! இன்றைய ஓய்வையும் ! ஒரு திரைப்படம் போலவொரு காட்சி நெய்தலிலோ ! அல்லது பட்டிமன்றம் போன்றதொரு ! நரம்பிசைக்கும் புனைவுகளிலோ ! நான் தமிழனாகி இன்னமுமாய் ! தமிழன் மட்டுமேயாகி வாசிக்கப்படுவதற்காய் ! மண்டப விலாசத்தைத் தேடுகிறேன். ! வாழ்க்கை நகர்கிறது அதுவாய். ! -ரவி (சுவிஸ் 01032005)